text: [{"text_idx": "#000002", "text": "Sa tunga sang malapad kag daw wala sang katapusan nga pag-antus sang pumuluyong Pilipino sa pandemya kag mga paantus nga lockdown, nahimo pa sang rehimeng Duterte nga dispalkuhon, kurakuton kag idingot sa pumuluyo ang pila ka pulo ka bilyong piso nga pondo sang banwa."}, {"text_idx": "#000012", "text": "Ginaubos sang rehimeng Duterte ang pasensya sang pumuluyo. Nagabukal ang dugo sang pumuluyo sa ginapakita sang mga daluk nga burukrata kapitalista kon paano nga ginauna pa nila ang ila nga gahum, mga luho, kaheta kag bulsa bisan nagahagmak na ang pumuluyo sa pag-antus. Ginapangita sang pumuluyo kon paano kag diin ibuhos ang ila nagaalawas nga kaakig sa rehimen."}, {"text_idx": "#000016", "text": "Bilang iwag, dapat itudlo sang Partido nga sa isa ka bahin, ang lapnagon kag sistematikong korapsyon sa gubyernong Duterte labi nga nagpalala sa krisis, kabudlayan kag pag-antus sang pumuluyo. Sa pihak nga bahin, tanda man ini sang indi malubad-lubad kag palubha nga palubha ang krisis sang nagaharing sistema nga matapos lang paagi sa armado nga rebolusyonaryong pagbagsak sa reaksyunaryo, papet kag burukrata-kapitalista nga estado."}]